
Text rozhodnutia
Súd: Krajský súd Trenčín Spisová značka: 11S/71/2016 Identifikačné číslo súdneho spisu: 3515211771 Dátum vydania rozhodnutia: 01. 06. 2016 Meno a priezvisko sudcu, VSÚ: JUDr. Alena Radičová ECLI: ECLI:SK:KSTN:2016:3515211771.2 Uznesenie Krajský súd v Trenčíne v právnej veci žalobcu: S. Y., bytom T. XXX/XX, D. P. proti žalovanému: Okresný úrad Trenčín, odbor výstavby a bytovej politiky so sídlom v Trenčíne, Hviezdoslavova 3 o preskúmanie zákonnosti rozhodnutia žalovaného č. OU-TN-OVBP2-2015/017973-Gu zo dňa 4. augusta 2015 jednomyseľne takto r o z h o d o l : Konanie s a z a s t a v u j e . Žiaden z účastníkov n e m á právo na náhradu trov konania. o d ô v o d n e n i e : Žalobou postúpenou tunajšiemu súdu Okresným súdom Nové Mesto nad Váhom sa žalobca domáhal preskúmania vyššie uvedeného rozhodnutia žalovaného, ktorým žalovaný zamietol odvolanie žalobcu a potvrdil rozhodnutie Mesta Stará Turá č. 533/2015-TS1/A10-Med zo dňa 26.03.2015, ktorým bola povolená zmena stavby „Nadstavba rodinného domu č. 409“ na pozemkoch reg. „C“ parc. č. XXX/X, 840/2 v katastrálnom území D. P.. Písomným podaním doručeným krajskému súdu dňa 16.05.2016 vzal žalobca svoj žalobný návrh v celom rozsahu späť. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a, alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. V predmetnej veci žalobca využil svoje dispozičné právo a zobral žalobu do rozhodnutia súdu v celom rozsahu späť. Vzhľadom k týmto skutočnostiam krajský súd vyhovel žalobcovi a konanie podľa § 250d ods. 3 O.s.p. zastavil. O náhrade trov konania krajský súd rozhodol podľa § 146 ods. 1 písm. c/ v spojení s § 246c ods. 1 O.s.p., tak, že žiaden z účastníkov nemá právo na náhradu trov, pretože konanie bolo zastavené. Poučenie: Proti tomuto uzneseniu j e p r í p u s t n é odvolanie do 15 dní od jeho doručenia, písomne v dvoch vyhotoveniach, cestou tunajšieho krajského súdu na Najvyšší súd Slovenskej republiky. Podľa § 42 ods. 3 a § 205 ods. 1 O.s.p. odvolanie musí mať tieto náležitosti: ktorému súdu je určené, kto ho robí, ktorej veci sa týka a čo sleduje, musí byť podpísané a datované, proti ktorému rozhodnutiu súdu smeruje, v akom rozsahu rozhodnutie napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

